— Наш раён адзін з першых у вобласці пачаў укараненне такіх форм жыццеўладкавання дзяцей, як прыёмныя і апякунскія сем’і. Новы дзіцячы дом сямейнага тыпу — чацвёрты па ліку, — паведаміла намеснік старшыні Віцебскага райвыканкама Ксенія Карабач. — Яго будаўніцтва было пачата пры садзейнічанні банкаў; у цэлым жа на яго выдаткавана каля 2,5 млрд рублёў, 60% з якіх складаюць бюджэтныя сродкі, астатняя сума — дапамога спонсараў. Хочацца выказаць падзяку за актыўны ўдзел у іх пошуку дэпутату Палаты прадстаўнікоў Нацыянальнага сходу Рэспублікі Беларусь Уладзіміру Шыцько. Сродкі на ўнутранае добраўпарадкаванне катэджа, у тым ліку набыццё мэблі (усяго каля 53 млн рублёў), сабраны падчас дабрачыннай акцыі раённай арганізацыі “Белая Русь”.